KORRALDUS

Suure-Jaani								2. september 2025 nr 587

Kinnisasja koormamine isikliku kasutusõigusega

Põhja-Sakala vallas Suure-Jaani linnas riigiteel 24124 Viljandi – Suure-Jaani tee T2 km-l 20,465 Oja vasakpoolses bussipeatuses puudub ootekoda. Bussiootekoja paigaldamine peatusesse on oluline, et bussi ootavad inimesed ei peaks olema tuule ja vihma käes.

Põhja-Sakala Vallavalitsus esitas 11.06.2025 Transpordiametile riigivara kasutamiseks andmise ja isikliku kasutusõiguse seadmise taotluse (reg 11.06.2025 nr 4-2/43-10) Viljandi – Suure-Jaani tee T2 (katastritunnus 76001:006:0028, riigi kinnisvararegistri objekti kood KV50502) koormamiseks isikliku kasutusõigusega Põhja-Sakala valla kasuks vastavalt lisatud plaanile. Vastavalt isikliku kasutusõiguse seadmise plaanile on isikliku kasutusõiguse ala suuruseks 12 m² (PARI ID 851908). Ootekoda ei ole võimalik püstitada ilma Eesti Vabariigi omandis, Kliimaministeeriumi valitsemisel ning Transpordiameti valduses olevat kinnisasja registriosaga 10624950 (24124 Viljandi – Suure-Jaani tee T2, katastriüksus 76001:006:0028, riigi kinnisvararegistri objekti kood KV50502) kasutamata. 

Transpordiamet andis 25.07.2025 kirjaga nr 7.1-3/25/9817-4 nõusoleku ootekoja paigaldamiseks, seadis omapoolsed tingimused ning nõude sõlmida ootekoja püstitamiseks ja hooldamiseks isikliku kasutusõiguse seadmise leping. 
Transpordiameti 29.08.2025 korralduse nr 1.1-3/25/545 ,,Riigivara otsustuskorras kasutamiseks andmine ja kinnisasja koormamine isikliku kasutusõigusega" alusel antakse Põhja-Sakala vallale otsustuskorras kasutamiseks ja isikliku kasutusõigusega koormamiseks tasuta ja tähtajatult Eesti Vabariigi omandis, Kliimaministeeriumi valitsemisel ning Transpordiameti valduses oleva kinnisasja osa aadressil Viljandi maakonnas Põhja-Sakala vallas Suure-Jaani linnas asuva 24124 Viljandi - Suure-Jaani tee T2 kinnisasja (Tartu Maakohtu kinnistusosakonna registriosa nr 10624950, katastritunnus 76001:006:0028, riigi kinnisvararegistri objekti kood (KV50502) 12 m² suuruse osa bussiootekoja rajamiseks, millele maakatastri Piiratud Asjaõiguste Ruumiandmete Infosüsteemi (edaspidi PARI) kaardirakenduse ruumikuju andmed: PARI ID 851908. Sama korraldusega seatakse tingimused kasutusõiguse ala kasutamiseks. 

Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne muuhulgas korraldada vallas ruumilist planeerimist, kui see ei ole seadusega antud kellegi teise täita. Põhja-Sakala Vallavolikogu 27.08.2020 määruse nr 110 „Põhja-Sakala vallavara valitsemise kord“ § 401 lõike 2 punkti 1 kohaselt on isikliku kasutusõiguse seadmise õigus valla kasuks vallavalitsusel, kui see on vajalik vallale avalike ülesannete täitmiseks.

Aluseks võttes eeltoodut, kohaliku omavalitsuse korralduse seaduse § 6 lg 1, § 30 lg 1 p 2, asjaõigusseaduse § 641 ja § 225 lg 1 ning Põhja-Sakala Vallavolikogu 27.08.2020. a määruse nr 110 „Põhja-Sakala vallavara valitsemise kord“ § 401 lg 2 p 1,

1.	Koormata tähtajatu ja tasuta isikliku kasutusõigusega Põhja-Sakala valla kasuks Eesti
Vabariigi omandis, Kliimaministeeriumi valitsemisel ning Transpordiameti valduses oleva Põhja-Sakala vallas Suure-Jaani linnas asuva 24124 Viljandi – Suure-Jaani tee T2 kinnisasja (registriosa nr 10624950, katastritunnus 76001:006:0028, pindala 2161,0 m² sihtotstarve transpordimaa 100%, riigi kinnisvararegistri objekti kood KV50502) 12 m² suurust osa bussiootekoja rajamiseks vastavalt lisatud isikliku kasutusõiguse ala plaanile, millele vastavad maakatastri PARI kaardirakenduse ruumikuju andmed: PARI ID 851908 (bussiootekoda edaspidi ühiselt nimetatud rajatis, edaspidi nimetatud kasutusõiguse ala).

2. Põhja-Sakala vald õigustatud isikuna kohustub:
2.1. tagama rajatise avaliku kasutamise; 
2.2. kasutama rajatist vaid seadusest tulenevate ülesannete täitmiseks; 
2.3. teostama rajatise korrashoidu vastavalt õigusaktidele oma vahenditega ja omal kulul; 
2.4. kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks kinnisasja omaniku või kolmandate isikute vara või õiguste kahjustamist mistahes viisil; 
2.5. korraldama kasutusõiguse alal riigitee teehoidu talitluse tagamise eesmärgil; 
2.6. mitte halvendama liiklust riigiteel, mis piirneb kasutusõiguse alaga ja lubama kinnisasja omanikul või tema poolt volitatud isikul ilma täiendavate kooskõlastusteta teostada riigitee
kaitsevööndis teehoiu teostamist, s.h teha talihooldetöid, sildade-viaduktide hooldetöid, tee katte ja -peenarde remondi- ja hooldetöid, niita, teostada võsaraiet ja muid vajalikke töid; 
2.7. esitama Transpordiametile dokumendid rajatise teeregistrisse kandmiseks; 
2.8. esitama Transpordiametile tööde digitaalsed teostusjoonised ja vastutama teostusjooniste õigsuse ja tegelikule olukorrale vastavuse eest. 
2.9. vastutama esitatud maakatastri PARI kaardirakenduse ruumikuju andmete õigsuse eest; vastuolu korral loetakse õigeks Transpordiameti poolt kooskõlastatud projekt ja lepingule lisatud plaani kasutusõiguse ala;
2.10. andma põhjendatud seisukohti kasutusõiguse alale kavandatavate avalikes huvides olevate tehnovõrkude või -rajatiste ehitamise kohta; 
2.11. säilitama rajatisega seotud dokumendid (nt projekt, teostusjoonised jm dokumendid) lepingu kehtivuse perioodil; 
2.12. tagama vara majandusliku säilimise;
2.13. tasuma riigivaraga seotud maksud ning kandma kõrvalkulud ja koormised proportsionaalselt kasutusõiguse ulatusega;
2.14. kandma isikliku kasutusõigusega koormamise notariaalselt tõestatud lepingu sõlmimisega seotud kulud;
2.15. mitte üle andma kasutusõigust kolmandale isikule ilma Transpordiameti nõusolekuta;
2.16. lepingu ülesütlemisest teatama Transpordiametile ette vähemalt 6 kuud;
2.17. lepingu lõppemisel kinnisasja omanikule üle andma kogu teehoiu korraldamisega seotud dokumentatsiooni.

3. Volitada vallavanemat või tema poolt volitatud isikut sõlmima otsuse punktis 1 nimetatud  isikliku kasutusõigusega koormamise lepingut ja asjaõiguslepingut.

4. Korraldus jõustub teatavakstegemisest.

5. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42, 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt					allkirjastatud digitaalselt
Karel Tölp							Veronika Ling
vallavanem							vallasekretär

Saata: teedespetsialist, Transpordiamet